11 Tataiso eo re ’nileng ra e fuoa ha e re thuse hore re lule re falimehile moeeng feela empa e boetse e re thusa bophelong ba rōna ba letsatsi le letsatsi. Ka mohlala, e re thusa hore re talime lintho tse bonahalang ka tsela e nepahetseng le hore re be le leihlo le talimileng nģa e le ’ngoe, ’me seo se etsa hore re se ke ra tšoenyeha ho tlōla. Tataiso eo re e fumaneng mabapi le tsela ea ho apara le ho itlhopha, ho khetha boithabiso bo molemo le ho etsa qeto e nepahetseng mabapi le hore na motho o tla fumana thuto e kae, le eona e re tsoetse molemo. Hape, nahana ka likhopotso tseo re ’nileng ra li fuoa mabapi le ho etsa hore mahae a rōna, likoloi tsa rōna le Liholo Tsa ’Muso e be tse sireletsehileng hammoho le hore re itokisetse likoluoa. Keletso e joalo e bontša hore Molimo o oa re tsotella.